Derek Prince'i Teenistus
Kuidas minna vastu lõpuaegadele ilma hirmuta
Osa 2/3
Järgmises kahes peatükis, Ilm 2 ja 3 jõuame 7 koguduse sõnumite juurde.
Sõnumites on mitmed eriosad. Kõigepealt, kiitus selle eest, mis hästi.
Korralekutsumine, seal kus asjad on valesti. Hoiatus kohtumõistmise eest,
mis võib järgneda. Pane tähele, et tõotused antakse ainult ühte sorti
inimestele. Kas tead, kellele? Sellele, kes võidab. UT-s ei ole ühtegi
tõotust neile, kes ei võida. Rm 12:21 ütleb Paulus: "Ära lase kurjal võitu
saada enese üle, vaid võida sina kuri heaga!" Sul on ainult 2 varianti:
meil kõigil, minul samuti. Võita või saada võidetud. Ainus, mis suudab
võita kurja, on hea. Ilmutuse raamatu lõpus, Ilm 21:7 Jumal ise
räägib: "Võitja pärib selle kõik ning mina saan temale Jumalaks ja
tema saab minule pojaks." UT ega ka kogu Piibel ei tõota head neile,
kes ei paranda meelt. Tahan nüüd edasi minna koguduste
ülevaatest 4. ptk juurde. Lugesime Ruthiga koos 4. ptk täna hommikul,
nagu me ikka loeme hommikuti. Mind nii liigutas selle vägi, et pisarad
tulid silma, ei saanud lugedagi. Avastasin, et prillidega on probleem,
kannan neid vastumeelselt, kui pisarad tulevad silma,
määrid oma prillid ära. Vahel pean need Ruthil laskma ära puhastada.
Hetkel on mul kõik hästi. Ilm 4 on väga tähtis. Kui sa 4. ptk mööda
vaatad, siis ei saa sa asjast õiget pilti. 4. ptk on universumi trooniruum.
Vaatame ainult esimesi salme: 1-2 "Pärast seda ma nägin, ja vaata:
taevas oli avatud uks, ning sama hääl, mida ma olin kuulnud enesega
rääkivat otsekui pasun, ütles: 'Tule siia üles ja ma näitan sulle, mis
peab sündima pärast seda!' Sedamaid olin ma vaimus. Ning ennäe,
taevas seisis troon." Mida ta nägi kõigepealt? Trooni. Jällegi ta ei
saanud vaadata kohe sellele, kes istus troonil, vaid selle ptk teemaks
on sõna 'troon'. Kui küsiksin, mitu korda esineb sõna 'troon' selles
peatükis - kus on ainult 11 salmi - siis võib-olla üllatud, et see esineb
14 korda ühes peatükis. Selle ptk teemaks on troon, mis valitseb
universumi. Ja kõike universumis valitseb täielikult see Üks,
kes istub troonil. See ptk näitab Jumala loomuse 4 külge. Nr 1 -
Ta on püha. See on kõige tähtsam ilmutus Jumalast, mis on Pühakirjas.
Sõna 'püha' on ainus sõna, mis on mainitud 3 korda koos Jumala nimega:
1 kord Jesajas, 1 kord siin selles peatükis. "Püha, püha, püha on Issand
Kõigeväeline." Kardan, et enamikes tänapäeva lääne kristlikes kogudustes
on väga vähe arusaamist või huvi pühaduse kohta. Teine ilmutus:
Ta on kõikvõimas. Kolmas: Ta on igavene. Ta oli, on ja tuleb.
Neljas ilmutus: Ta on Looja, Ta lõi kõik asjad. Kui oled üksi, võta aega
ja mõtiskle nende 4 Jumala loomuse ilmutuse üle: püha, kõikvõimas,
igavene, Looja. Kui sul tekib selge arusaam Jumalast, vaatad igapäeva-
probleemidele teise pilguga. Kuid ilma selle arusaamata, tahan teid
hoiatada, enamik teist seisavad silmitsi olukordade, pingete ja ohtudega,
millega te pole valmis tegelema. Nüüd läheme edasi 5. ptk juurde,
kus esitatakse rullraamat, mis on tegelikult Ilmutuse raamat. Nagu teate,
see oli kinni pandud 7 pitseriga. Tol ajal ei olnud trükitud raamatuid,
vaid olid pikad paberi- või pärgamendi- lehed, mis olid rulli keeratud.
Iga raamat oli algselt üks rullraamat. See ptk algab ingli valju hüüdega,
väga tugeva ingli. Ta ütleb: "Kes on väärt avama seda raamatut ja lahti
tegema selle 7 pitserit?" Ning mitte ükski taevas ei leitud väärt olevat.
Teen seda, mida Johanneski tegi: nutan. Kedagi ei leitud väärt olevat
avama rullraamatut. Usun, et see rullraamat on Jumala ajastulõpu plaan.
Üks vanemaist ütles Johannesele: "Ära nuta! Ennäe, lõvi Juuda suguharust,
tema on võitnud." Tahan välja tuua, et kui Jeesus sai juudiks, siis see
ei juhtunud ainult 33 aastaks. Siin ta on igavikus; Ta on ikka veel
Juuda lõvi. Juuda on sõna, kust tuleb sõna "juut"; see tuleneb otse
'Juudast'. Mõtlen tihti, et taevas saab olema piinlik koht
antisemitistide jaoks. Kui mõelda uue Jeruusalemma peale, sel on 12
aluskivi ja 12 väravat, ja iga nimi oli juudi nimi. Mis veel - nimi, mis
on üle iga nime, on 'Yeshua'. Nii et, kui oled juudi rahva vastu, kuidas
sa tunneksid end koduselt uues Jeruusalemmas? Seega, Johannesele
öeldakse, et lõvi Juuda suguharust on võitnud. Ta vaatas ringi ja usun,
et lootis näha väga tugevat, metsikut, sõjakat lõvi. Aga mida ta nägi?
Talle, mis nägi välja tapetud. Ma ei saa üle sellest ilmutusest.
Jumala tugevus ei ole füüsilises tugevuses, inimlikus tugevuses,
see on murtud vaimus. See on alandlik elu. Kui soovite Jumala väge,
siis ärge ronige ülespoole, vaid kummarduge allapoole. Suur evangelist
Moody ütles kunagi: "Kui olin noor kristlane, arvasin, et Jumal hoidis
oma ande riiulitel, ja et parimad annid olid ülemistel riiulitel, ja et
pidin ülespoole sirutama. Hiljem mõistsin, et parimad annid olid
alumistel riiulitel ning pidin allapoole kummarduma." Soovin lugeda
teile 1Kr 1:25. Paulus ütleb: "Jumala narrus on inimestest targem ja
Jumala nõtrus inimestest tugevam." Asjad, mis tunduvad rumalad
tavamõtlemisele ja asjad, mis tunduvad nõrgad, on asjad, millesse
Jumal panustab oma tarkust ja jõudu. Paulus rääkis kahtlemata ristist,
kui ta rääkis Jumala narrusest ja nõrkusest. Mis on nõrgem kui
ristilöödud inimene? Mis oleks rumalam, kui lasta oma poeg risti lüüa
pilkava rahva silme ees. Ma ei tea, kas oled seda kunagi märganud, kuid
Jumal ei ole seda muljet kunagi hiljem parandanud. Jeesus ei ilmunud
kunagi hiljem elavana, va. Jumala valitud tunnistajatele. Mis puudutab
maailma, siis viimasena nägid nad tema surnukeha ristil. Jumal ei tenud
midagi, et seda muljet muuta. Jumala nõrkus on inimestest tugevam,
Jumala rumalus on inimestest targem. 2 Tm 2 - leian, et see on tohutult
oluline õppetund kaasaaegsele kogudusele ja eriti juhtidele.
2 Tm 2:11-12 "Ustav on see sõna: kui me oleme surnud koos temaga, siis
ka elame koos temaga, kui me jääme püsima vaevas, siis valitseme koos
kuningatena." Mul on üks jutluste sari aastaid tagasi, mille pealkiri
oli "Tee üles on all." Mida kõrgemale tahad minna, seda madalamalt pead
alustama. Jeesus ütles, et igaüks, kes ennast ise ülendab, alandatakse;
ja igaüks, kes iseennast alandab, ülendatakse. Fl 2 pärast seda, kui
räägitakse Jeesuse mitte lihtsalt surmast, vaid ristisurmast, kasutab
Paulus sõna 'seepärast'. "Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime." Kas sa näed
sõna 'sellepärast'? Miks Jeesus ülendati? Mitte sellepärast, et ta
oli lemmikpoeg, vaid sellepärast, et ta vastas tingimustele. Tahan teile
kõigile öelda, Jumala lapsed, et kui tahate saada ülendatud, siis tulge alla.
Mida madalamale sa tuled, seda kõrgemale Jumal sind tõstab. Näen
tänapäeval kirikus nii tugevat eneseülendamist, nii palju isiklikku
ambitsiooni. Arvan juba 2-3 aastat, et koguduse tõeline probleem
tänapäeval on teenimises ja selle isiklikes ambitsioonides. Mõtlesin,
et kuna ma ei ole leidnud kirjakohta selle jaoks, siis ei maini seda.
Siis Jumal näitas mulle, et see oli Saatana enda, Lutsiferi probleem.
Ta tahtis olla võrdne Jumalaga, ta ülendas ennast ise ning visati seega
alla. Kallid vennad ja õed, kõiki, kes tahavad ennast ise ülendada,
alandatakse lõpuks. Nüüd jõuame ülistuse pildi juurde, Ilm 5:8:
"Kui ta oli võtnud raamatu, siis need olevused ja need 24 vanemat heitsid
maha Talle ette, igaühel oli käes kannel ja kuldkausid täis
suitsutusrohte - need on pühade palved." Pidage meeles, pühad, kui
palvetate, siis teie palved lähevad üles Jumala ette kui suitsutusrohi.
"Ning nad laulsid uut laulu: 'Sina oled väärt võtma raamatu ning avama
selle pitserid, sest sina olid tapetud ning sina oled ostnud Jumalale
oma verega inimesi kõigist suguharudest ja keeltest ja rahvastest
ja paganahõimudest ning oled nad teinud kuningriigiks ja preestreiks
meie Jumalale ning nad hakkavad valitsema kuningatena üle ilmamaa.'
Ülistus algas täpselt keskel, nendega, kes olid kohe trooni ümber.
Siis ta ütleb: "Ja ma nägin ja kuulsin paljude inglite häält trooni
ja olevuste ja vanemate ümber, ning nende arv oli kümme tuhat korda
kümme tuhat ja tuhat korda tuhat." Kümme tuhat korda kümme tuhat peaks
olema 100 milj. ja kümme tuhat korda kümme tuhat on miljon. Seega,
ma ei tea, kas suudad isegi ette kujutada oma peas, kuidas oleks
vaadata välja üle miljonite inglite. Ülistamine voolas välja troonist
inglite juurde. "Nad hüüdsid valju häälega: 'Tall, kes on tapetud, on
väärt võtma väge ja rikkust ja tarkust ja võimu ja au ja kirkust
ja õnnistust!' Ja nüüd veel viimane osa Ilm 5:13 "Ja kõike loodut taevas
ja maa peal ja maa all ja meres ning kõike, mis on nendes, kuulsin ma
hüüdvat: 'Sellele, kes istub troonil, ja Tallele - õnnistus ja au ja
kirkus ja võimus olgu igavesest ajast igavesti!" Ülistus voolab välja
trooni juurest inglitele, kogu loodule universumis. Ja nad olid
kõik üheskoos ülistamas Jumalat. Ma lihtsalt küsin, paljud teist
teavad seda laulu, see algab: 'Talle, kes istub troonil ja Tallele...'?
Ei suuda seda kunagi nutmata kuulata. Kui korra alustad, siis on võimatu
lõpetada. Siin on see troon. Meid viidi Jeesuse kui Kohtumõistja pildi
juurde, kõigepealt Tema hool koguduste pärast, enne kõike muud.
Nägime Jumala trooniruumi ja ülistust. Kui lähed tulevikule vastu
seda mõistmata, siis ma ei usu, et suudad taluda, mis sind ees ootab.
Arvan, et on meie kohus näha asju sellise nurga alt.
Nüüd jõuame 6. ptk-ni ja annan teile sellest "Prince'i" versiooni.
Te ei pea seda uskuma, kuid usun, et Jumal on teinud selle minu jaoks
elavaks. Kõigepealt, seal on 4 ratsanikku. Loeme kõigi nende kohta.
Ilm 6:1,2 "...kui Tall avas esimese seitsmest pitserist ja ma kuulsin
üht neljast olevusest otsekui kõuehäälega hüüdvat: "Tule!"
Tahan välja tuua, et igaüks neist ratsanikest saadeti taevast.
Nad ei ole selle tulemus, mis juhtus maapeal. Jumal alustas selle.
Pead seda teadma. Salm 2: "Ma nägin: ennäe, valge hobune, ning selle
seljas istujal oli käes amb ning talle anti pärg.." See pärg oli nagu
võidupärg võistlustel - nagu täna- päeval olümpiamängude kuldmedal.
".. ja ta läks välja võitjana võitmiseks." Palju sõltub sellest,
kuidas sa näed seda valget hobust. Isiklikult minu jaoks on see nii
elavaks saanud, et see valge hobune on Jeesus Kristus ratsutamas
evangeeliumina läbi kogu maa. Annan teile kirjakoha Ps 45, mis läheb
sellega kokku. Ps 45, esimesed salmid. Sellist psalmi kutsutakse
messiaanlikuks psalmiks. Teisisõnu, see on ilmutus Messiast. Loeme
esimesed 5 salmi. Minu jaoks on see kirjeldus sellest, kes ratsutas
valgel hobusel. Ta läks välja võitjana võitmiseks, ta oli võitmatu.
Maapeal ei olnud ühtegi väge, mis oleks võinud teda peatada.
Psalm 45:2 "Häid sõnu voolab mu südamest, kuninga auks on mu laul.
Mu keel on nagu usina kirjutaja sulg." Siis rääkides kuningaga:
"Sa oled kõige kaunim inimlastest, arm on valatud su huultele, seepärast
on Jumal sind õnnistanud igavesti." Pane tähele sõna 'seepärast'.
Oli põhjus, miks Jumal Jeesust õnnistas - kuna arm oli ta huultel.
Kui tahad olla õnnistatud, siis vaata, et ka sinu huultel oleks arm.
"Pane mõõk vööle, sa kangelane, oma oma au ja oma hiilgus! Oma hiilguses
tungi edasi! Astu sõjavankrisse tõe ja õiguse ning alandlikkuse eest."
See ei ole tavaline inimesest vallutaja, kuna nad ei ole märgitud
tõe, õiguse ja alandlikkusega. See on jumalik vallutaja.
"Küll su parem käsi sulle õpetab kardetavaid tegusid! Su nooled on
teravad: rahvad langevad su alla, nooled tungivad kuninga vaenlaste
südamesse." Usun, et need on Püha Vaimu tõetunnetuse nooled, mis võivad
läbistada inimsüdame ja panna neid langema Tema ette.
Nüüd tagasi Ilm 6 juurde, jõuame teise hobuseni. Salm 3: "Kui ta avas
teise pitseri, kuulsin ma teist olevust hüüdvat: 'Tule!'"
Pane tähele, ka see hobune saadeti taevast. See on väga tähtis, et seda
mõistad, muidu tekib sul vale aru- saam, sellest, mis maapeal toimub.
"Ja tuli välja teine, tulipunane hobune, ning selle seljas istujale anti
voli võtta ära rahu ilmamaa pealt, et inimesed üksteist tapaksid,
ning talle anti suur mõõk." Minu meelest on tegemist etnilise konfliktiga.
Miski lasti maapeale, mis paneb ühest rahvusest inimesi
teisi ründama ja hävitama. Seda võib näha tänapäeval pea kogu maailmas:
Lõuna-Aafrikas, Põhja-Aafrikas, Iisraelis, Jugoslaavias, endises NL-s.
Ennustan, et maapeale ei jää lõpuks ühtki maad, mis sellest kõrvale jääks.
Palun, et mõtleksite, mis juhtuks, kui see punane hobune hakkaks
ratsutama läbi USA, kus on nii palju erinevaid rahvuseid. Oleme seda
näinud mingil määral mustade ja valgete vahel, kuid usun, et tulemas
on veelgi. Tahan veelgi rõhutada, see hobune saadeti taevast, see on
osa kohtumõistmisest. Pidage meeles, Ilmutuse raamat on osaliselt ilmutus
Jeesuse kohtumõistmisest. Kolmas hobune, Ilm 6:5-6 "Kui ta avas
kolmanda pitseri, kuulsin ma kolmandat olevust hüüdvat: 'Tule!'
Ja ma nägin, ennäe: must hobune, ja selle seljas istujal olid käes kaalud,
ning ma kuulsin otsekui häält nelja olevuse keskelt hüüdvat: 'Mõõt nisu
ühe teenari eest ja kolm mõõtu otri ühe teenari eest!
Ja õlile ja veinile ära tee kahju!'" Must hobune on minu jaoks väga
ilmne pilt puudujäägist ja normeerimisest. Teenar oli töömehe
päevapalk. Seega sel ajal saab töömees just nii palju raha, et
ennast ära toita. Ja siis ütleb: "Õlile ja veinile ära tee kahju!"
Isiklikult arvan nii: õli ja veini hoiti rikaste jaoks. Ning kogu
puuduse keskel oli neid, kes elasid luksuslikult. Põhimõtteliselt on
maailmas praegu selline olukord. Vaesed jäävad vaesemaks, rikkad
saavad rikkamaks. Ja kui mõned imelised erandid välja arvata, siis
rikkad ei hooli vaestest, nad hoolivad iseendast. Nad on
enesearmastuse küüsis. Jõuame neljanda hobuseni.
"Kui ta avas neljanda pitseri, kuulsin ma neljanda olevuse häält
hüüdvat: "Tule!" Ja ma nägin, ennäe: tuhkur hobune, ja selle seljas
istuja nimi oli Surm, ja temaga tuli kaasa Surmavald ning neile anti
meelevald veerandi üle ilmamaast - tappa mõõga ja nälja ja surmaga
ning ilmamaa loomade läbi." See on ilmne pilt näljast ja
laialdasest surmast. Siin ütleb, et see puudutab neljandikku maast.
Seal oli 2 hobust. Esimese ratsaniku nimi oli Surm, teise Surmavald.
Surm nõuab endale inimeste ihud, Surmavald aga hinged. Pange tähele,
neile antakse meelevald. Kust see meelevald tuli? Jumala käest,
trooni juurest. Kui mõtlen nende 4 hobuse peale, siis üks veendumus
saab aina tugevamaks mu sees. See on sõnum Jumala rahvale. Sõnum on
järgmine: valge hobune peab jääma teistest kolmest ettepoole. Peame
jõudma kohale evangeeliumi halastusega enne, kui see kohutav
kohtumõistmine langeb inimeste peale. Usun, et meid Ruthiga motiveerib
üks kirg näha valget hobust sinna õigel ajal jõudmas. Meil on eesõigus
olnud ka seda näha mõnel juhul. Olime Jugoslaavias enne, kui rahutused
algasid. Jõudsime mitmete inimesteni ja mu tähtsamad raamatud on
tõlgitud serbia-horvaadi keelde ja on seal praegu saadaval. Mul on
hea meel, et me ei jäänud hiljaks. Eelmise aasta mais olime Moskvas,
korraldasime konverentsi tuhandele kogudusejuhile, kõigiga olime varem
kokku puutunud mu raadiosaadete või tõlgitud raamatute kaudu. Lõpus ütles
üks kogenud juht, kes töötab Vene- maal, et ta on korraldanud palju
konverentse, kuid see on parim, mida ta on korraldanud. Ta usub, et
see toimus väga olulisel hetkel, sest reisimise hind tõuseb ja inimestel
ei ole võimalik tulla nii kaugele. Mõned neist olid sõitnud 6 päeva
rongiga, et jõuda konverentsile. Pean ütlema, et ei ole kuskil näinud
suuremat entusiasmi, kui neis noortes vene inimestes.
Tõlge: Riina Karik